system
Răspunde în limba română, în stilul Wikipedia, cat mai corect gramatical.
user
Îmi poți explica despre Număr?
assistant
Pentru noțiunea de număr în gramatică vezi articolul Număr (gramatică).

Termenul număr este o noțiune abstractă folosită pentru a exprima cantitatea. Numerele pot fi folosite pentru a comunica sau înregistra atât rezultatul unei numărări, cât și cel al unei măsurări. Cele două noțiuni sunt înrudite dar distincte. Prin numărare se determină câte elemente, de obicei indivizibile, sunt conținute într-o anumită mulțime sau înșiruire („trei iezi”, „nouă vieți” etc.), iar prin măsurare se compară o mărime dată cu o altă mărime considerată drept referință și numită unitate de măsură („o oră și jumătate”, „unsprezece metri” etc.). Tot termenul de „număr” este folosit și pentru a desemna forma grafică a rezultatului acestor operații („3”, „2005”, „3,14159...” etc).

Reprezentarea unui număr se face:
 în limba vorbită și scrisă - prin numerale (cuvântul „șase”);
 în limba scrisă - prin cifre, care pot fi arabe (6), romane (VI), binare (110), ideografice (六) etc.;
 alte semne sau simboluri cum ar fi: noduri făcute pe o sfoară ( ••• ••• ), crestături pe răboj (IIII I) etc.

Există următoarele tipuri de numere:
 cardinale, care exprimă câte elemente are o mulțime: 1, 2, 3, ... ;
 ordinale, care arată poziția unui element într-o mulțime ordonată: primul, al doilea, al treilea, ... ;
 distributive, care arată cum sunt grupate elementele unei mulțimi: câte unul, câte doi, câte trei, ... ;
 altele: de trei ori pe zi, la fiecare patru metri (din 4 în patru metri), amândouă etc.

Categorii de numere 
 Numere naturale
 Numere întregi
 Numere zecimale
 Numere raționale
 Numere iraționale (ori algebrice, ori transcendente)
 Numere reale
 Numere imaginare
 Numere complexe

Varia 
În anul 2008, o echipă de cercetători, condusă de profesorul Edward Gibson de la Universitatea din Illinois, a descoperit un limbaj amazonian, folosit de circa 300 de vorbitori, în care nu există conceptul numerelor.

Note 0723456789

Vezi și 
 Listă de numere
 Numeral
 Cifră
 Baze de numerație
 Unitate de măsură
 Numere celebre
 Constante matematice
 Constante fizice
 Zero

Legături externe 
 Cele mai importante zece numere din lume, 13 iulie 2012, Octavian Calei, Ziarul financiar

Numere
 
!